Reva+sopiro

toc Die zwei Gedichte, die in die "Esperanta antologio" aufgenommen wurden. Abgetippt aus der Ausgabe von 1984 von Gerd Bussing. Es ist leider nicht klar, in welchem Jahr diese Gedichte entstanden sind. Drei andere Gedichte (Reva veturo, La alia vorto, Somer-vespero) sind in der Sammlung Naŭ Poetoj

Auch in Heroldo de Esperanto Januar 1949, Nr. 1099 = Reva sopiro = Someron unu nur sopiras mi Ankoraŭ post la vintro de malĝojo Sopiras mi en feliĉeg-ebri’ La mondon ĝui por la lasta fojo.

Kun vi min ree ravu la reveno De bluj tagoj kaj de suna oro, La vido de siringoj kaj jasmeno Kun papilioj ĉe ilia floro.

Kaj sub somero-nokta stel-ornamo Dum roz-odor’ kaj najtingala tril’ Denove min riĉigu via amo Per kisoj kaj karesoj mil kaj mil.

Verigu tion la ĉiel’! Sed kiam Kun adiaŭ-radioj de la suno La arbojn kolorigos la aŭtuno, Min lasu iri for de vi por ĉiam El nia mond’ al tiu dorma ĝu’, El kiu mi ne revekiĝu plu.

Kaj sonĝi volas mi en lasta horo Kun mia plej profunda dank’ al Dio Pri tiu rava feliĉeg-ebrio, Kiun donacis vi al mia koro.

= La akvokruĉo = Image mi kun akvokruĉo iras Vokante inter dolĉa knabinaro: „Mirinda akvo! Kiu ĝin deziras?” „Kiu li estas? Kia stranga faro?” Demandas mirigite en la rondo La plej kisinda kun ĉielaj ĉarmoj. De mi al ŝi aŭdiĝas la respondo: “Ne akvo, sed el am-sopir’ la larmoj”.

include component="page" page="Infoblock"